kardosdrur/scandi-wiki huggingface dataset:
Guitar Boogie

Guitar Boogie er en instrumentel guitar-sang af Arthur Smith fra 1945. Det var en af de første indspilninger i den stil, der senere blev døbt "hillbilly boogie" til at nå et bredt publikum, og til sidst solgte næsten tre millioner eksemplarer. Det var den første guitar instrumental til at klatre op på countrymusikdiagrammer og derefter crossover og også få en høj placering på de populære musikdiagrammer. "Guitar Boogie" er blevet fortolket og indspillet af en række musikere. Det er blandt de sange, der diskuteres som den første rock and roll-plade.

Coverversioner 
Det har lavets coverversioner af Les Paul Trio og Alvino Rey. Den har spillets live af Tommy Emmanuel og Tom Petty. Den svenske sangskriver og musiker Eddie Meduza har lavet en cover ved navn "Bonnaboogie" på sin kassett Jubelidioterna.

Referencer 

Sange fra USA
Singler fra 1945
Eddie Meduza-sange
Flickorna I Småland

Flickorna i Småland er en svensk sang fra 1912 skrevet af Karl Williams og Fridolf Lundberg. Den blev ikke mindst kendt, efter at den blev indspillet af den amerikanske sanggroppe Delta Rhythm Boys i 1951. Den er også indspillet af Eddie Meduza, Papa Bues Viking Jazzband, Ove Sopp, Jan Johansson, Egon Kjerrman, Flamingokvintetten, The Beatnicks og mange flere.

Sangen findes oversat til dansk under navnet "Pigerne i Småland".

Referencer 

Sange fra 1912
Sange fra Sverige
Eddie Meduza-sange
Folkeskolereformen

Folkeskolereformen har flere specialiseringer:
 Folkeskolereformen 1960
 Folkeskolereformen 1975
 Folkeskolereformen 2014
 Folkeskolereformen 2018

Referencer
Spildevandsovervågning

Spildevandsovervågning er en proces til overvågning af spildevand for forurenende stoffer. Kan blandt andet anvendes til bioovervågning, til at spore tilstedeværelsen af patogener i lokale populationer,
og til at påvise tilstedeværelsen af psykoaktive stoffer. 

Et eksempel er brugen af spildevandsovervågning til at spore tilstedeværelsen af SARS-CoV-2-virus i populationer under Coronaviruspandemien i 2019-2020.
I en undersøgelse viste overvågning af spildevand tegn på SARS-CoV-2 RNA, før der blev fundet tilfælde i den lokale befolkning.

Se også
 Miljø-DNA

Referencer

Spildevand
Overvågning
Epidemiologi
Coronaviridae
Sofie Riis Endahl

Sofie Riis Endahl (født 10. november 2000) er en dansk forfatter, der har udgivet en række romaner for unge.

Tidlige værker (2017-2019) 
Endahl debuterede som 17-årig i november 2017 med ungdomsromanen "Sindstequila" om deling af grænseoverskridende billeder, som bl.a. fik 4 stjerner i Politiken. Anmeldersuccessen blev fulgt op af yderligere tre ungdomsromaner i samme gymnasiemiljø med hver deres fokus "Øjebliksbilleder" (2018) om higen efter den perfekte facade på de sociale medier, "Efterskælv" (2019) om unges forventninger til dem selv og "Smuk, smukkere, smukkest" (2019) om skønhedsidealer.

Nyere værker (2020-) 
I maj 2020 udkom hun med chatromanen "Undskyld, men jeg har ingen andre steder at gå hen", som udelukkende var fortalt gennem billeder og chatbeskeder. Bogen fik bl. a. 4 stjerner i Jyllands-Posten.

I maj 2021 udgav hun "Pixie lever stadig" om studentertidens hvirvelvind og sabbatårets tomhed, som blev udnævnt til "årets hidtil bedste ungdomsbog" af Politiken, som kvitterede med 5 hjerter. Ligeledes gav Jyllands-Posten også 5 stjerner.

Andet arbejde 
Endahl var manuskriptkonsulent på DR-serien for unge "Natten til lørdag". Derudover holder hun jævnligt skrivekurser og foredrag om sig selv og sine bøger.

Referencer

Eksterne henvisninger 
 
 

Romanforfattere fra Danmark
Gilly (karakter)

Gilly er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Hun blev introduceret i Kampen om tronen (1996). Hun er en wildling fra nord for Muren, der bliver venner med Samwell Tarly og Jon Snow. Hun optræder efterfølgende i En storm af sværd (2000), Kragernes rige (2005), En dans med drager (2011), og hun vil også optræd i den kommende roman Vinterens vinde. Der er ingen kapitler skrevet fra hendes synspunkt, så hun optræder kun fra Samwell og Jons synspunkt.

Gilly bliver spillet af den engelske skuespiller Hannah Murray i HBO's tv-serie.

Referencer 

Fiktive personer fra A Song of Ice and Fire
EM i landevejscykling 2020

EM i landevejscykling 2020 var det 26. europæiske mesterskab i landevejscykling. Det blev afholdt i Plouay i Frankrig fra 24. til 28. august 2020.

Mesterskabet skulle egentlig være blevet afholdt i Trento i Italien fra 9. til 13. september, men grundet coronaviruspandemien blev mesterskabet flyttet og byen skal afholde EM i landevejscykling 2021.

Resultater

Herrer

Damer

Mixed

Referencer

Eksterne henvisninger
Publikumshegn

Publikumshegn er en form for mobilhegn, der bruges som midlertidige afspærringer ved store arrangementer, koncerter og sportsbegivenheder.

Meningen er at adskille tilskuerne fra professionelle deltagere hhv. udøvere fx under et maraton- eller cykelløb eller at dirigere en folkemængde i en bestemt retning i et afgrænset område fx før eller efter en koncert eller fodboldkamp. 
 
Snarere end som reel, uoverkommelig afskærmning er publikumshegn med deres standardhøjde på 110 cm frem for alt tænkt som en sikkerhedsforanstaltning, der skal garantere et vist udsyn.

Publikumshegn er ofte lavet af galvaniseret stål, men findes også i mere synlige, farvede udgaver.

Hegn
Reductio ad Hitlerum

Reductio ad Hitlerum, også kendt som at spille nazikortet, er et forsøg på at ugyldiggøre en andens holdning på grundlag af, at Adolf Hitler eller Nazipartiet havde den samme opfattelse. Et eksempel ville være, at Hitler var imod rygning, hvilket antyder, at en person, der er imod rygning, er en nazist.

Begrebet blev skabt af Leo Strauss i 1953 med udgangspunkt i udtrykket . Ifølge Strauss er  en form for -argument. Med "reductio ad Hitlerum" søger man at påføre modparten skyld ved at forbinde vedkommende med noget moralsk forkasteligt. Det er en taktik ofte brugt til at afspore en modparts argument, da sådan en association ofte giver modparten en følelse af frustration og vrede. Det er dermed en strategi, der kan bruges til at undgå at møde modpartens argument med en modargumentation.

Se også 
 Godwins lov

Referencer 

Nazisme
Ord og vendinger
Fejlslutning
Großer Hafner

Großer Hafner er et 3.076 meter højt bjergmassiv med gletchere i Ankogelgruppen i området Hohe Tauern, der ligger ved grænsen mellem de østrigske derlstater Kärnten og Salzburg. Det er det østligste tre-tusinder i området, og også i hele Alperne.

Geografi 
Hafnermassivet rejser sig mellem Radstadt Tauern og Mur-dalen i Salzburg Lungau- regionen i nord og Maltatal i Kärnten mod syd. Massivet omfatter desuden Kleiner Hafner (3.018 moh.) og Großer Sonnblick (3.030 moh.) der ligger mod sydøst. I syd fører Maltatal til Reißeckgruppen, mens Katschbergpasset i øst adskiller det fra de nærliggende Gurktaler Alperne .

Toppene i Hafner markerer østenden af det geologiske Tauernfenster. Det har tre gletsjere med de største på nordsiden og omfatter også adskillige alpine søer. Højfjeldsregionen, der tidligere var et mineområde, er for nylig blevet et centrum for vandkraftøkonomi, især ved Kölnbreindæmningen i sydvest.

Adgang 

Bjerget er ikke særlig hårdt at bestige. De fleste stier starter fra Maltatal via Kölnbreindæmningen. Der ligger en alpin klubhytte (Kattowitzer Hütte) på den sydlige Ochsenkar-skråning, i en højde af (2.320 moh.). Den østlige stigning fra Rennweg am Katschberg er endnu lettere, men med cirka 15 kilometer ret lang.

Referencer 

 Hafnergruppen på Aeiou Encyclopedia

Bjerge i Alperne
Bjerge i Østrig
Missandei

Missandei er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Hun blev introduceret i En storm af sværd (2000). Hun er en tidligere slave, som kommer til at tjene Daenerys Targaryen i sidstnævntes erobring af Essos. Hun er en af Daenerys' mest betroede rådgivere i hendes styre af Meereen.

Missandei bliver spillet af Nathalie Emmanuel i HBOs tv-serie, hvor hendes rolle bliver kraftigt udvidet i forhold til bøgerne. Hendes død i tv-serien i den sidste sæson affødte en polariseret reaktion blandt seere og kritikere, bl.a. fordi hun var en af de meget få farvede karakterer i serien.

Referencer 

Fiktive personer fra A Song of Ice and Fire
Relax (flertydig)

Relax kan referere til:
 Afspænding
 Relax (album) − et album af Anne Linnet fra 2003
 Relax (sang med Elvis Presley) - sang fra 1962 sunget af Elvis Presley i filmen "It Happened At The World's Fair".
 Relax (sang) − en single af Frankie Goes to Hollywood fra 1983
Sozialdemokratische Arbeiterpartei

Sozialdemokratische Arbeiterpartei (SDAP) var et blandt flere forløberpartier for det tyske socialdemokratiske parti Sozialdemokratische Partei Deutschlands (SPD). Partiet blev grundlagt i byen Eisenach i Det nordtyske forbund den 8. august 1869 på initiativ af bl.a. August Bebel og Wilhelm Liebknecht.

Partiet eksisterede frem til maj 1875 under navnet Sozialdemokratische Arbeiterpartei, hvorefter det fusionerede med Allgemeiner Deutscher Arbeiterverein (ADAV), hvorefter det sammenlagte parti fortsatte under navnet Sozialistischen Arbeiterpartei (SAP).

SAP blev i 1890 omdannet til SPD.

Tidligere politiske partier i Tyskland
Etableret i 1875
Sozialistische Arbeiterpartei Deutschlands

Sozialistische Arbeiterpartei Deutschlands kan henvise til:

 Sozialistische Arbeiterpartei Deutschlands (1875), et tysk politisk parti, forløber for SPD
 Sozialistische Arbeiterpartei Deutschlands (1931-1945), et tysk politisk parti
Frederik Wandahl

Frederik Michal Anker Wandahl (født 9. maj 2001 i Stockholm) er en professionel cykelrytter fra Danmark, der er på kontrakt hos .

Fra 2021 skiftede han til World Tour-holdet  på en treårig kontrakt, og blev den yngste danske mandlige rytter til at køre på sportens højeste niveau siden World Tourens indførelse i 2011.

Meritter

Landevej 

2016
 4. sammenlagt i Saarland Trofeo
 1. plads, 1. etape
 1. plads,  Ungdomskonkurrencen
 5. Junior-VM i linjeløb
2018
 1.  Dansk juniormester i linjeløb

2019
 2. Junior-DM i linjeløb
 2. Trofeo Emilio Paganessi

2021
 2. DM i linjeløb

2023
 1.  Bjergkonkurrencen i Tour of Guangxi

Banecykling 

2016
 1.  Dansk juniormester i pointløb
2017
 1.  Dansk juniormester i pointløb
2018
 1.  Dansk juniormester i omnium
 1.  Dansk juniormester i parløb
 1.  Dansk juniormester i forfølgelsesløb
 1.  Dansk juniormester i 1.000 m på tid
 1.  Dansk juniormester i holdløb
 1.  Dansk juniormester i pointløb
 1.  Dansk juniormester i scratch
 2.  Junior-VM i omnium
2019
 1.  Dansk mester i holdløb

2020
 1.  Dansk mester i scratch
 2. DM i omnium

Udmærkelser 
 Årets Talent i dansk cykelsport (2018)

Referencer

Eksterne henvisninger 

 

Mandlige cykelryttere fra Danmark
Jesper Rosener

Jesper Sondrup Rosener (født 13. oktober 1970) har været adm. direktør i JFM, siden mediekoncernen startede i 2015.

Uddannelse

Han er uddannet revisor og har opnået HD i regnskab fra Syddansk Universitet i 1997.

Tidligere ansættelser

Jesper Rosener startede i mediebranchen i 1998 i Fyens Stiftstidendes økonomiafdeling. Ansættelsen i mediebranchen blev afbrudt af en periode på fem år hos Jensens Bøfhus, hvor han senest var adm. direktør. Herefter vendte han tilbage til Fynske Medier i 2012 som adm. direktør.

Bestyrelsesposter

Jesper Rosener er næstformand for Danske Medier (siden 2018) og formand i arbejdsgiverforeningen DMA. Han har været tidligere været formand for Jensens Bøfhus (fra 2018-2023), og bestyrelsesmedlem i Boliggruppen (siden 2013) og Odense Letbane (siden 2015).

Privat

Privat bor Jesper Sondrup Rosener i Munkebo ved Odense med Simone Rosener og børn.

Referencer

Eksterne henvisninger 
 Jesper Rosener på LinkedIn

Jysk Fynske Medier
Revisorer fra Danmark
Alumni fra Syddansk Universitet
Kvote 1

Kvote 1 er betegnelsen for et sæt optagelsesregler ved de videregående uddannelser. Når man som dansk statsborger søger om optagelse ved en dansk videregående uddannelsesinstitution, kan man søge via kvote 1 og kvote 2.

Kvote 1-systemet vurderer ansøgerne, baseret på deres karaktergennemsnit fra gymnasiet. Dette står i modsætning til kvote 2-systemet, hvor ansøgerne vurderes på baggrund af uddannelses- og erhvervserfaring, motivation, optagelsesprøver eller lignende, når deres karaktersnit ikke rækker til kvote 1. Kvote 1 er udelukkende en objektiv vurdering, der hvert år afgøres på baggrund af antal studiepladser, antal ansøgere og ansøgernes karaktergennemsnit.

Referencer 

Videregående uddannelser i Danmark
Dus med damerne

Dus med damerne (originaltitel: Reuben, Reuben) er en film, et Comedy-drama fra 1983, instrueret af Robert Ellis Miller. Blandt de medvirkende var Tom Conti, Kelly McGillis (hendes filmdebut), Roberts Blossom, Cynthia Harris, og Joel Fabiani. skrevet af Jeffrey Epsteins bedstefar Julius J. Epstein som også har skrevet manuskript ti filmen Casablanca (film).

Kilder og henvisninger 

 

Amerikanske film fra 1983
Komediefilm fra USA
Histrionisk personlighedsforstyrrelse

Histrionisk Personlighedsforstyrrelse (HPF) er en personlighedsforstyrrelse karakteriseret ved et mønster af overdreven opmærksomhedssøgning, som ofte starter i den tidlige voksenalder. Personer med diagnosen er ofte meget livlige, dramatiske, entusiastiske og følsomme. HPF er diagnosticeret fire gange oftere hos kvinder end hos mænd. Man mener, at 2-3 % af den generelle befolkning kan få stillet diagnosen. Det er dog langt fra alle, der nogensinde får den stillet.

Tegn og symptomer 
Personer med HPF er ofte velfungerende, både socialt og professionelt. De har ofte gode sociale færdigheder, selvom de har en tendens til at manipulere andre for at få sig selv til at være centrum for opmærksomhed.  HPF påvirker dog alligevel ofte patientens sociale og romantiske forhold såvel som evnen til at håndtere egne nederlag og fiaskoer.

Personer med HPF har ofte svært ved at opfatte deres personlige situation realistisk, da de har en tendens til at dramatisere og overdrive egne vanskeligheder. Fordi de har en trang til spænding, og fordi de let keder sig, sætter de ofte sig selv i risikable og farlige situationer. Alle disse faktorer fører til en forhøjet risiko for at udvikle depression.

Andre karakteristika omfatter:

 Søger konstant at opnå andres godkendelse.
 Overdreven følsomhed over for kritik og misbilligelse.
 Stolt over egen personlighed og er ikke villig til at ændre sig selv, da de ser forandring som en trussel.
 Upassende udseende eller opførsel af seksuel karakter.
 Overdriver eller forfalsker fysisk eller psykisk sygdom for at få opmærksomhed.
 Behov for at være centrum for opmærksomhed.
 Hurtigt skiftende humør, som kan virke overfladisk eller overdrevet for andre.
 Giver andre skylden for egne fejl eller skuffelser.
 Bliver let påvirket af andre, særligt personer, der behandler dem billigende.
 Er overdrevent dramatisk eller følsom.

Referencer 

Personlighedsforstyrrelse
Karula Nationalpark

Karula Nationalpark er nationalpark i det sydlige Estland . Den blev oprettet i 1979 som et beskyttet område og blev i 1993 en nationalpark. Det er den mindste nationalpark i Estland.

Karula National Park er kendetegnet ved dens kuperede topografi, dens mange søer, den store biodiversitet og det traditionelle kulturlandskab. Nationalparkens flora er rig og inkluderer flere arter, der er rødlistede i Estland, såsom den baltiske orkidé, mezereon og kamillebladet månerude; Sidstnævnte findes kun tre steder i Estland, og Karula er en af dem. Faunaen indeholder også usædvanlige og truede arter, såsom damflagermus, den lille skrigeørn og den sorte stork. Pattedyr som elg, los og ilder er almindelige.

Kilder og henvisninger 

 
 Karula National Park

Nationalparker i Estland
IUCN Kategori II
Sten Schaumburg-Müller

Sten Schaumburg-Müller (født 5. maj 1956 i Aarhus) er professor ved Juridisk Institut på Syddansk Universitet.

Siden 2014 har Schaumburg-Müller været ansat som professor i medieret, efter i mange år at have virket på Aarhus Universitet, senest som professor. Han har forfattet mere end 80 publikationer, primært inden for medieret og retsfilosofi, men også menneskerettigheder hører til i hans forfatterskab.

Han startede sin akademiske karriere i 1980, hvor han blev exam.art. i filosofi, senere blev han cand.jur. i 1986, ph.d i jura i 1996 og endelig opnående han en doktorgrad i jura i 2009.

Han modtog Koktvedgaardprisen i 2017.

Referencer

Eksterne henvisninger 
 SDU's forskerportal
 Profil på Altinget.dk

Professorer fra Syddansk Universitet
Jurister fra Danmark
Personer fra Aarhus
Ansatte ved Syddansk Universitet
Impostor syndrom

Impostor syndrom, også kendt som Impostor-fænomen, eller bedragersyndrom, er et psykologisk mønster, hvor en person tvivler på vedkommendes egne præstationer eller talenter, og har en vedholdende intern frygt for at blive afsløret som en "svindler". På trods af ekstern bevis for deres kompetence, er de, som oplever dette fænomen, overbeviste om, at de er svindlere, og ikke fortjener det, de har opnået. Personer med impostor syndrom mener fejlagtigt, at deres succes kun er opnået på grund af held, eller at de har narret andre til at tro, at de er mere intelligente og kompetente end de i virkeligheden er. Impostor syndrom rammer mænd og kvinder lige ofte. Det er et fænomen, en person kan opleve. Det er dog ikke noget, man kan blive formelt diagnosticeret med.

Pauline Rose Clance og Suzanne Imes artikel "The Impostor Phenomenon in High Achieving Women: Dynamics and Therapeutic Intervention" blev udgivet i 1978. Her får begrebet navnet bedragerfænomenet ("impostor phenomenon").

Referencer 

Syndromer
Den britiske blokade af tyskland

Den Britiske Blokade af Tyskland, fandt sted fra 1914 til 1919. Det var en flådeoperation dirigeret af Ententemagterne i Første Verdenskrig, i et forsøg på at begrænse de maritime forsyninger til de Centrale Magter, inklusiv Østrig-Ungarn, Osmannerriget, og primært Tyskland. Det bliver anset som en af de vigtigste grunde til, at Ententemagterne vandt krigen. Det menes, at imellem 424,000 - 863,000 Tyske civile døde af sult og sygdom grundet blokaden.

Referencer 

1. verdenskrig
Etableret i 1914
Ophørt i 1919
Tommen Baratheon

Tommen Baratheon er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Karakteren blev introduceret i Kampen om tronen (1996). Tommen er den yngste af dronning Cersei Lannisters børn. Han optræder efterfølgende i Kongernes kamp (1998), En storm af sværd (2000), Kragernes rige (2005) og En dans med drager (2011). Efter hans brors, Joffrey Baratheon, uventede død bliver han kronet som konge over De Syv Kongeriger, selvom han hurtigt bliver påvirket af sin mor Cersei og sin kone Margaerys modstridende interesser.

Tommen bliver spillet af Callum Wharry i de første to sæsoner af HBO's tv-serie, mens den engelske skuespiller Dean-Charles Chapman i sæson 4-6.

Referencer 

Fiktive personer fra A Song of Ice and Fire
Peter Alsted

Peter Alsted (født 16. februar 1977) er en dansk forfatter, fotograf og dokumentarist. Han er cand.mag i Medievidenskab fra Københavns Universitet og uddannet på Forfatterskolen for Børnelitteratur 2008. 

Peter Alsted debuterede som forfatter i 2007 med romanen Sorte Scener om tre drenge på flugt fra deres fædre, der af anmelderne både fik ros og hård kritik. Siden har han udgivet børnebøger og en digtsamling og dannede i 2013 sammen med forfatter og filminstruktør Kristoffer Hegnsvad filmselskabet Empty Chairs, der har produceret fire anmelderroste dokumentarfilm. 

Han debuterede som instruktør i 2015 med dokumentaren Standing on Water, som er et meditativt og mosaisk portræt af Casper Steinfath og opblomstringen af et dansk surf community i Klitmøller og Cold Hawaii. Filmen modtog flere priser på internationale filmfestivaler og blev i 2016 oversat til persisk og arabisk og i samarbejde med Røde Kors vist i biografer til flygtninge fra danske Nødasylcentre. 

Peter Alsted cyklede i 2019 alene fra København til en flygtningelejr i Athen for at tage temperaturen på medmenneskelighed i Europa, hvor han undervejs bad fremmede om hjælp til husly, vand og mad. Efterfølgende udgav han digtsamlingen Cykeldigte 1904-2019, som Politikens Erik Jensen gav 5 hjerter. Digtsamlingen er tekster fra turen ned gennem Europa sat sammen med en genudgivelse af oldefarens Cykleviser fra 1904 af forfatter Peter Christen Alsted.

Udvalgt bibliografi 

 Cykeldigte 1904-2019 (digte) Empty Chairs 2020
 Sorte scener (roman) Husets Forlag 2007

Filmografi 

 A Journey and the Doors (2023)
 Ride for your L1fe (2022)
 Skagerrak (2019)
 Standing on Water (2015)

Referencer

Eksterne henvisninger 
 
 Peter Alsted på Dansk Forfatterforening

Digtere fra Danmark
Filminstruktører fra Danmark
Alumni fra Københavns Universitet
Stefano Pioli

Stefano Pioli (født 20. oktober 1965) er en italiensk fodboldtræner og tidligere professionel fodboldspiller. Han er den nuværende træner for AC Milan.

Foruden cheftrænerjobbet i Milan har Pioli blandt andet stået i spidsen for både Lazio, Inter og Fiorentina. Piolis professionelle karriere som spiller startede i Parma i 1984 og forløb indtil 1999, hvor han trak sig tilbage i klubben Colorno. Han nåede blandt andet at spille for klubber som Juventus og Fiorentina. . Stefano Pioli var Lazio-træner i 2015

Referencer

Eksterne henvisninger 

 

Fodboldtrænere fra Italien
Margaery Tyrell

Margaery Tyrell er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Karakteren blev nævnt første gang i Kampen om tronen (1996), og hun optræder først i Kongernes kamp (1998). Hun er en del af Huset Tyrell, der er den næstrigeste og det største af de otte store huse i Westeros. Hun er tvillingesøster til Loras Tyrell og barnebarn af Olenna Tyrell. Hun optræder efterfølgende i En storm af sværd (2000), Kragernes rige (2005) og En dans med drager (2011). Ligesom sin bedstemor er hun dreven, ambitiøs og tilpasningsdygtig, og hun bruger sin skønhed, generøsitet og sin families indflydelse til at sikre magt til sig selv. Hun har været gift med tre konger i løbet af fortællingen, og hun er en af de mest indflydelsesrige politiske figurer i Westeros, hvilket ofte bringer hende i konflikt med hendes primære rival i det kongelige hof; dronning Cersei Lannister.

Margaery bliver spillet af den engelske skuespiller Natalie Dormer i HBO's tv-serie, og hendes portrættering er blevet godt modtaget af kritikerne. Margaery er en af de mest populære biroller i både bøgerne og tv-serien, og hun bliver ofte nævnt som et fremtrædende eksempel på seriens stærke feministiske temaer.

Referencer 

Fiktive personer fra A Song of Ice and Fire
Days Before Rodeo

Days Before Rodeo er et album udgivet af Travis Scott (Jacques Webster II) i 2014. 

Albummet indeholder ti sange. Det er det første store projekt fra ham.

Album fra 2014
Album fra USA
Eddie Meduzas diskografi

Eddie Meduzas diskografi omfatter tretten studiealbums, et livealbum, ca 30 kassetter, en kasetteboks, 21 singler og over 50 opsamlingsalbum. Studiealbummen lavede han under pseudonymet Eddie Meduza, mens mange af kassetterne er lavede under pseudonymet E. Hitler.

Albums

Studiealbummer

Livealbummer

Kassetter

Opsamlingsalbum

Singler

Eksterne henvisninger 

 Diskografi  på Luftkaffe.se (svensk)
 Discogs  på Discogs.com (engelsk)
 Genius på Genius.com (engelsk)

Meduza, Eddie diskografi
Eddie Meduza